ΓΡΑΠΤΗ ΕΡΩΤΗΣΗ E-1896/03

υποβολή: Mara Sornosa Martnez (PSE) προς την Επιτροπή

(6 Ιουνίου 2003)

Θέμα: Ανησυχητική αύξηση του αριθμού περιπτώσεων μόλυνσης από το βακτηρίδιο της νόσου των λεγεωναρίων στην πόλη Alcoy

Σε διάφορες γραπτές ερωτήσεις ηπογράφουσα επέστησε την προσοχή της Επιτροπής στον αυξανόμενο αριθμό περιπτώσεων μόλυνσης απ· ο το βακτηρίδιο της ασθένειας των λεγεωναρίων στην πόλη Alcoy. Στην περιοχή αυτή (πλησίον του Αλικάντε) ήδη 239 άτομα έχουν μολυνθεί, από τα οποία έξι απεβίωσαν (σύμφωνα με τους αριθμούς του Μαΐου τρ. έτ.).

Απαντώντας στην προηγούμενηπ' αριθμόν P-1159/02(1) ερώτηση τηςπογράφουσας, η Επιτροπή αναφέρει ότι οι ισπανικές αρχές έλαβαντα κατάλληλα μέτρα για την επίλυση του προβλήματος και για την πρόληψη μιας επανάληψης παρομοίων συμβάντων. Η Επιτροπή αποφάσισε ως εκ τούτου να μην ασχοληθεί περαιτέρω με τηνπόθεση.

Από τα νέα στοιχεία του μηνός Μαΐου, εντούτοις, προκύπτει ότι η κατάσταση στην πόλη Alcoy βρίσκεται κάθε άλλο παράπό έλεγχο και μάλιστα ότι, αντιθέτως, ολοένα και επιδεινώνεται, με όλο και περισσότερες νέες περιπτώσεις.

Η ένωση ασθενών της νόσου των λεγεωναρίων της πόλης Alcoy διαμαρτύρεται διότι οι αρμόδιες για την δημόσιαγεία αρχές, και πιο συγκεκριμένα η Conselleria de Sanidad, δεν λαμβάνουν μέτρα ούτως ώστε οι ιδιοκτήτες εγκαταστάσεων ψύξεως να τηρούν τις προδιαγραφές που αφορούν τον καθαρισμό και τον έλεγχο των εγκαταστάσεων.

Εξακολουθεί άραγε η Επιτροπή να πιστεύει, τώρα που ο αριθμός των καταγεγραμμένων περιπτώσεων έχει φτάσει στο 239, ότι οι αρχές της αυτόνομης περιφέρειας της Βαλέντσια λαμβάνουν επαρκή μέτρα και διαθέτουν κατάλληλα μέσα για την πλήρη εξάλειψη της ασθένειας των λεγεωναρίων στην πόλη Alcoy;

Εμμένει άραγε η Επιτροπή στην άποψή της ότι όσον αφορά τις περιπτώσεις μόλυνσης από το βακτηρίδιο της ασθένειας των λεγεωναρίων στην Alcoy, η κοινοτική νομοθεσία εφαρμόζεται ορθώς·

(1) ΕΕ C 229 E της 26.9.2002, σελ. 188.

Απάντηση της κας Wallstrm εξ ονόματος της Επιτροπής

(30 Ιουλίου 2003)

Κατόπιν των προηγουμένων γραπτών ερωτήσεων του Αξιότιμου Μέλους σχετικά με την εμφάνιση κρουσμάτων της νόσου των λεγεωναρίων στο Alcoy, η Επιτροπή κίνησε αυτεπάγγελτη διαδικασία, με αριθμό αναφοράς 2001/2048, προκειμένου να εξακριβώσει κατά πόσον εφαρμόσθηκε ορθά η κοινοτική περιβαλλοντική νομοθεσία από τις ισπανικές αρχές στη συγκεκριμένη περίπτωση.

Στο πλαίσιο της έρευνας της εν λόγωπόθεσης, η Επιτροπή αποτάθηκε στις ισπανικές αρχές και τους ζήτησε να διατυπώσουν τις παρατηρήσεις τους όσον αφορά τα περιστατικά που καταγγέλλονται από το Αξιότιμο Μέλος και όσον αφορά την εφαρμογή, στην περίπτωση που μας απασχολεί, της οδηγίας 80/778/ΕΟΚ(1) του Συμβουλίου, της 15ης Ιουλίου 1980, περί της ποιότητας του πόσιμου νερού. Πρέπει να σημειωθεί ότι ηπόψη οδηγία αντικαταστάθηκε από την οδηγία 98/83/ΕΚ(2) του Συμβουλίου, της 3ης Νοεμβρίου 1998, σχετικά με την ποιότητα του νερού ανθρώπινης κατανάλωσης.

Όπως εξηγήθηκε στην απάντηση στη γραπτή ερώτηση P-1159/02 του Αξιότιμου Μέλους, από την ανάλυση τηςπόθεσης αυτής δεν κατέστη δυνατόν να συναχθεί παράβαση της κοινοτικής νομοθεσίας εφαρμογής. Κατά συνέπεια, η Επιτροπή αποφάσισε να μην δώσει συνέχεια στηνπόθεση.

Είναι σκόπιμο να σημειωθεί ότι, στον ρόλο της ως θεματοφύλακα των συνθηκών, η Επιτροπή ελέγχει την εφαρμογή του κοινοτικού δικαίου από πλευράς κρατών μελών. Αντιθέτως, η Επιτροπή δεν δύναται να επέμβει σε θέματα που δενπάγονται στην αρμοδιότητα της Κοινότητας.

Όπως το επισημαίνει το Αξιότιμο Μέλος σε αυτή τη νέα γραπτή ερώτηση, το πρόβλημα των νέων κρουσμάτων της νόσου των λεγεωναρίων στο Alcoy φαίνεται ότι προέρχεται από τα συστήματα κλιματισμού, τα οποία προφανώς δεν είναι σύμφωνα με τα ισχύοντα πρότυπα σχετικά με την καθαριότητα και την επίβλεψη του εξοπλισμού.

Δεδομένου ότι το πρόβλημα της νόσου των λεγεωναρίων στο Alcoy δεν προέρχεται από την κατάσταση του πόσιμου νερού, δεν τυγχάνουν εφαρμογής οι οδηγίες 80/778/ΕΟΚ και 98/83/ΕΚ. Κατά συνέπεια, δενπάρχει εφαρμοστέα κοινοτική περιβαλλοντική νομοθεσία στη συγκεκριμένη περίπτωση και η Επιτροπή δεν μπορεί να αποφανθεί επ' αυτού.

Πρέπει να παρέχονται στην Κοινότητα επιδημιολογικές πληροφορίες σχετικά με τη νόσο των λεγεωναρίων, βάσει της απόφασης αριθ. 2119/98/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(3). Οι ισπανικές αρχές δημόσιαςγείας, κατόπιν αιτήματος της Επιτροπής, πληροφόρησαν την Κοινότητα ότι έχει τεθεί σε εφαρμογή στην πόλη Alcoy συστηματικό πρόγραμμα ελέγχου των εγκαταστάσεων και αυξημένης επιτήρησης της νόσου των λεγεωναρίων. Δεν προβλήθηκαν αντιρρήσεις από τα άλλα κράτη μέλη σχετικά με την έγκριση των μέτρων. Δεν προβλέπονται στην κοινοτική νομοθεσία περαιτέρω ενέργειες στον τομέα της δημόσιαςγείας.

(1) ΕΕ L 229 της 30.8.1980.

(2) ΕΕ L 330 της 5.12.1998.

(3) ΕΕ L 268 της 3.10.1998.